ניתוח מידע עסקי ממוחשב
ד״ר שי צבאן
מיקוד
סמסטר 2026 ג – טיוטה לפני התאמה סופית
כל המועדים

מבנה הבחינה - בבחינה 20 שאלות:
· בחלק א: 6 שאלות בנושאי התמצאות בסיסית ב – Excel. משקלו של חלק זה 30 נק׳. 
· בחלק ב: 14 שאלות בנושא ניתוח מידע ופונקציות Excel. משקלו של חלק זה 70 נק׳. 
· יש להשיב על כל השאלות במבחן.
· משקלה של כל שאלה הוא 5 נקודות.
· לכל שאלה יש 5 אפשרויות תשובה (נגד עין הרע). 
· משך הבחינה: שעה וחצי (90 דקות). 
· חשוב: לאורך כל המבחן – יש להקפיד על עקרונות העבודה היעילה, וזה אומר שיש להימנע מקיבועים מיותרים, להשתמש בפונקציות רלוונטיות ותאי עזר רלוונטיים ככל שאפשרי, ולבצע את הבחירה באופן שמתאים להנחות ברירת המחדל של הקורס לגבי תהליכי העבודה שהוצגו. 
· חומר עזר: כל חומר עזר אסור בשימוש (כנראה מותר מחשבון, אעדכן סופית בהמשך). 

סוגי התכנים המחייבים:
· רשימת הנושאים לבחינה מפורטת במיקוד, בעמודים הבאים. זכרו – לגבי נושאים אלו – עליכם לדעת לא רק את יישומי הסילה / ההגדרות; אלא באפשרותי לשאול גם שאלות בכיוון / בסגנון / נוסח שאלות נוספות שמופיעות לגבי נושאים אלו במחברת. 
· לגבי הסילה: היא יכולה לתגבר / לעזור לכם להבין נושאים שכלולים במחברת / בהרצאות. היא לא מחליפה את הצורך להבין את התרגילים במחברת הקורס (בקובץ האקסל המרכזי). 
· בעצם, בשלב הזה, של ההכנה לבחינה: מי שמצליח/ה להתמודד עם ההרצאות המוקלטות ו/או המחברת עצמה – זה כל מה שצריך. מי שלא, כי זה מורכב לו מדי, ארוך וכו׳ – יכול לחזור לסילה, לקבל את הבסיס, ומשם לחזור למחברת ולהרצאות וליישומים. בשום מקרה לא לוותר על מחברת הקורס. 
· נושאים שהופיעו בסילה ואינם מופיעים במחברת ובמיקוד – אינם בחומר. 
· ספציפית: נושא הבינה המלאכותית והגרפים / תרשימים לא בחומר למבחן. 



מיקוד:
· הבנה מלאה של המיקוד מטה ותרגול על בסיסה ממצה את עיקר ההדגשים בבחינה, גם אם בסמכות המרצה לשאול על כל תוכן שמופיע במערכי השיעור (כלומר בקובץ האקסל).
· כמובן שצריך לא רק לשנן אלא גם להבין ולתרגל, במיוחד כשמדובר בפונקציות מורכבות. 


מיקוד מפורט לבחינה:
	נושא
	פירוט

	תכנים בסיסיים היכרות עם Excel ומבנהו

	הגדרת תא וכתובתו
	תא הוא יחידת מידע בסיסית ב-Excel. למעשה, אם Excel הוא בגדול ״טבלה ענקית עם כלים משוכללים לניתוח״, המושג ״תא״ משקף את יחידת המידע הבסיסית הבודדת ב-Excel. הכתובת שלו (האופן שבו הוא מוגדר ומפנים אליו כדי לבצע פעולות הנשענות עליו) הוא צירוף של אות עמודה (משמאל) ומספר שורה (מימין) כגון A4
תא יכול להכיל ערך ספציפי כלשהו (מספר, טקסט, תאריך או כל נתון אחר), או נוסחה חישובית (פעולת חישוב בין ערכים - כפל, חילוק, חזקה ועוד) או פונקציה (כלי מובנה ומוגדר, שעובד על נתון / נתונים מסוימים, לתוצאה רצויה - ראו להלן את רשימת הפונקציות המחייבות) , ויכול (אך לא חייב) להפנות גם לתאים אחרים.

	הגדרת שורה
	אוסף התאים בכל העמודות בשורה מסוימת. כל שורה מסומנת כערך מספרי: למשל - שורה 1 כוללת את כל התאים A1, B1, C1 וכן הלאה. לחיצה על מספר השורה גורמת לסימון כל הערכים בשורה. ברמה הויזואלית מדובר באוסף התאים המסודר אופקית. 
תמיד אפשר להוסיף שורות נוספות לטבלת Excel קיימת. אם למשל יש לנו טבלת Excel עם נתונים המוצגת בפנינו, אין שום בעיה להוסיף שורות נוספות לפני הטבלה / אחריה / לתוכה. 

	הגדרת עמודה
	אוסף התאים בכל השורות בעמודה מסוימת. כל עמודה מסומנת באות משלה - למשל – עמודה A כוללת את כל התאים A1, A2, A3 וכן הלאה. לחיצה על אות העמודה גורמת לסימון כל הערכים בעמודה. ברמה הויזואלית מדובר באוסף התאים המסודר אנכית. 
תמיד אפשר להוסיף עמודות נוספות ב-Excel.  אם למשל יש לנו טבלת Excel עם נתונים המוצגת בפנינו, אין שום בעיה להוסיף עמודות נוספות לפני הטבלה / אחריה / לתוכה. 

	הגדרת קובץ
	קובץ אקסל שלם נקרא גם ״חוברת עבודה״ או Workbook. 
תמיד כשאפתח קובץ אקסל קיים או יוצר קובץ Excel חדש, בתחתית המסך תמיד יופיע גיליון (Sheet) אחד או יותר.

	 מצב Ready
״מוכן להזנה״
	כאשר מנווטים לתא מסוים (מנווט = בוחר בתא, עובר אליו):
אם אני עובר אליו באמצעות קליק בודד עם העכבר, או באמצעות החיצים, או באמצעות קיצורי הדרך הנוספים: 
מקש TAB שמקפיץ לעמודה הבאה 
שילוב של Shift+TAB שמקפיץ לעמודה הקודמת
ENTER שמקפיץ לשורה הבאה 
שילוב של -Shift+Enter שמקפיץ לשורה הקודמת).
אז – המעבר לתא יוביל אותי להימצא במצב Ready. 
ולמה חשוב לדעת שאני במצב   Ready? כי בהתקיים מצב כזה, כל כתיבה נוספת תמחק (תדרוס) את המידע הקיים בתא ותחליף אותו במידע שמקלידים. 
דגש: מצב Ready איננו מאפשר עריכה של מידע בתא אלא רק החלפתו (למצב עריכת נתונים – ראו להלן הגדרות נוספות של מצבים אחרים). 

	מצב Enter
״בהזנת מידע חדש״
	מצב Ready (ראו לעיל) אמר: אני נמצא על תא מסוים, אם אקליד מידע הוא יחליף מידע קיים. אבל עוד לא הקלדתי (מצב טרם הקלדה). 
בשונה מכך, אם אני נמצא על תא ריק, ועושה עליו דאבל קליק, אז אני נכנס למצב כתיבה שנקרא Enter.
כמו כן, אם אני נמצא על תא ריק ומתחיל לכתוב בתוכו תוך כדי תהליך הכתיבה אני במצב Enter.
במלים פשוטות: מצב Enter הוא מצב של הזנת נתונים אקטיבית בתא ריק. 
כשאני נמצא במצב Enter תוך כדי הקלדת נתונים, אזי בסיום ההקלדה, כדי שהנתונים ייקלטו, חובה ללחוץ על Enter, אחרת הם לא יישמרו. 
אם אני במצב Enter, כלומר נמצא תוך כדי תהליך הקלדה בתא שהיה במקור ריק, ולוחץ על ESC - מה שהקלדתי ימחק והתא יחזור להיות ריק.  

	מצב Edit
״בעריכת מידע קיים״
	מצב Enter שהוצג לעיל, מתייחס לסיטואציה שבה התא היה ריק במקור, ואנו עובדים עליו. לכן זה בעצם מצב של ״הזנת נתונים מאפס״.
מצב Edit מתייחס למצב שבו עורכים נתונים קיימים, במקום להזינם מאפס. כלומר, אם בתא של Excel כבר קיים מידע מסוים – טקסט מסוים, ערך מספרי מסוים וכן הלאה – ואני לא רוצה למחוק אותו ולהזין מחדש, אלא רק לבצע תיקון – כגון תוספת של מילה לטקסט, תוספת 0 כשמדובר במספר, וכן הלאה – עליי לעבור למצב Edit כדי לעשות זאת. 
המעבר למצב Edit מתאפשר דרך מעבר לתא שכולל את התוכן שרוצים לערוך (באמצעות החיצים, או קיצורי הדרך, או באמצעות העכבר) ואז לוחצים דאבל קליק כדי להיכנס לעריכה. 
בסיום העריכה לוחצים על Enter כדי ששינויי העריכה ייקלטו. 

	ניווט באקסל (במקלדת)
	עלינו להכיר שבמסגרת עבודתנו ב-Excel מעבר בין תאים יכול להתבצע על ידי האמצעים הבאים:
באמצעות החיצים;
באמצעות Enter (למטה – לשורה הבאה) ו-Shift Enter (למעלה – לשורה הקודמת).
באמצעות Tab (מעבר לעמודה הבאה) ו-Shift Tab (מעבר לעמודה הקודמת). 
במקביל לניווט הכללי המבוצע באמצעות מקלדת, אפשר גם לעבור לתא ספציפי עם העכבר, כמובן. 

	השלמה אוטומטית
	אם אני נמצא בתא מסוים -Excel וכותב ערך (בדרך כלל טקסט) מסוים. התוכנה תנסה להשלים את ההקלדה לפי ערכים שהוקלדו קודם (למשל בתאים קודמים). למשל: אם בניתי טבלה שנראית כך:

מוצר           מחיר
אגוז            70
אבטיח        10
חולצה        20
אגוז           30

הקלדתי א בשורה התחתונה, תוכנת Excel ניסתה לשער איזו מילה זו – בהתאם למילים הקודמות שהוקלדו בטבלה, והיא שיערה שמדובר במילה אגוז. לכן התוכנה הציעה להשלם אוטומטית את הערך גוז לאחר האות א. 
שימו לב: אפשר לאשר את ההשלמה על ידי לחיצה על Enter או פשוט להמשיך לכתוב תוכן אחר  (ואז ההשלמה האוטומטית מתבטלת). 

	שינוי רוחב עמודה ושורה
	כשאני ניגש לטבלה ב-Excel, ייתכן שאתקל בסיטואציה שבה חלק מהערכים חורגים מגבולות הטבלה, נחתכים / מוסתרים. 
אחד מהפתרונות לבעיה זו, הוא על ידי הרחבה של השורות / עמודות. 
בהקשר זה עלינו להכיר את כל 3 השיטות להרחבה:
1. גרירת גבול השורה / העמודה: להצביע (עם העכבר) על הגבול (הקו המפריד) בין השורות או העמודות ולבצע קליק עם העכבר וגרירה של הגבול. 
2. דאבל קליק על הגבול של השורה / העמודה: אם אני נמצא (מצביע עם העכבר) על הגבול (הקו המפריד) בין השורות או העמודות, ומבצע דאבל קליק עם העכבר, נוצרת התאמה / הרחבה אוטומטית של השורה / העמודה. בעצם: בשונה מאפשרות (א) שנותנת לי שליטה מוחלטת על אופן ההתאמה של רוחב השורה / העמודה, אפשרות ב אומרת ל-Excel: ״תעשה מה שאתה חושב אוטומטית מבחינת התאמת הרוחב כדי שתהיה התאמה לתוכן״.
3. התאמה מדויקת: להצביע (עם העכבר) על הגבול המפריד בין השורות / העמודות, לבצע לחיצה על קליק ימני של העכבר ולבחור בהתאמה מדויקת של רוחב שורה / עמודה – מה שמאפשר להזין ערך מספרי מדויק לגבי האורך או הגובה. 

	אפשרויות עיצוב תא – דגש על גלישות
	בשונה מסמסטרים קודמים, שבהם דרשנו ממש לשנן מה לוחצים וכו׳, הסמסטר – מה שצריך לדעת / לשנן לטובת הבחינה פושט מעט, יש לדעת רק באופן עקרוני את כלי העיצוב הבאים, תכונותיהם ומגבלותיהם:
1. כלי עיצוב תאים (Format Cells): מאפשרים לבצע בין היתר עיצוב ערכים מספריים, למשל לקבוע כמה ספרות יוצגו אחרי הנקודה, האם יוצג מפריד אלפים (1,000 במקום 1000), להגדיר ערך מטבע (למשל 1000 ש״ח במקום 1000), ופורמט של תאריך (יום / חודש / שנה). 
2. גלישת טקסט (Wrap Text): כלי עיצוב ששימושי במצב שבו קיים טקסט שחורג מרוחב העמודה. אמנם הראינו שבמצב כזה אפשר פשוט להרחיב את העמודה, אבל כלי נוסף הוא פשוט להרחיב את השורה כלפי מטה, כדי שהמלל הנוסף יגלוש אליה. השימוש בגלישת טקסט מדבר על הגדרה לפיה Excel יעביר (יגרום לגלישה) אוטומטית של התוכן החורג כלפי מטה (באותו תא, מה שיגרום להרחבת השורה). 
3. העברת תוכן ״כלפי מטה״ באותו תא ידנית (דומה לגלישת טקסט, אך אנחנו שולטים): אם אני בתא מסוים שיש בו מלל או ערך שחור מגבול העמודה, ואני רוצה לגרום לחלק העודף לרדת למטה באותו תא (בלי להרחיב את העמודה), ובנוסף – אני לא רוצה שהגלישה תהיה אוטומטית, אלא שאני אחליט בעצמי היכן בדיוק המלל יגלוש / יעבור הלאה – אבצע דאבל קליק על התא החורג, אגש למקום שבו אני רוצה שתבוצע הגלישה כלפי מטה, ואלחץ על alt שמאלי ו-Enter [במחשבי Windows] או על Option ו-Return [במחשבי MAC].

	כלים לפעולות, ניתוחים וחישובים

	קיבועים
	קיבוע שורה – למשל A$4, הצורך בשימוש – כאשר מתקיימים שנית תנאים מצטברים:
· מייצרים נוסחה שגוררים כלפי מטה ו/או מעלה (אנכית) 
· שמפנה לתא רלוונטי שרוצים שיישאר קבוע 
קיבוע עמודה – למשל $A8 – כאשר מתקיימים שני תנאים מצטברים:
· מייצרים נוסחה שגוררים שמאלה ו/או ימינה (אופקית)
· שמפנה לתא רלוונטי שרוצים שיישאר קבוע
קיבוע עמודה וגם שורה – למשל $A$72, כאשר מתקיימים שני תנאים מצטברים:
· מייצרים נוסחה שגוררים גם שמאלה / ימינה וגם למעלה / למטה
· שמפנה לתא רלוונטי שרוצים שיישאר קבוע
נושא הקיבועים יכול להשאל הן בתור שאלה תיאורטית שתכלול היגדים שונים המתייחסים להגדרות לעיל; וכן בתוך שאלה על נוסחאות / חישובים. 

	כלי מיון
	מיון – סידור הנתונים בטבלה לפי סדר מסוים שאנחנו מגדירים (משתנה או משתנים מסוימים). 
ניתן לבצע מיון לפי משתנה אחד.
ניתן גם לבצע מיון לפי שני משתנים (ויותר).
צריך לזכור (חזרו על השיעור) שאם ממיינים לפי שני משתנים, המיון העיקרי והראשוני הוא לפי המשתנה הראשון שמגדירים, ורק אם יש בו שוויון – מבוצע מיון נוסף לפי המשתנה השני. 
יש לדעת שקיים הבדל בין מיון לבין סינון. 
חשוב מאד להעמיק בלימוד המיון בהתאם לכלים שנלמדו, ולתרגל ב-Excel לפי מה שעשינו בשיעור! לא רק לשנן. ממש להתנסות כדי להבין איך המיון עובד, מה זה מיון לפי שני משתנים!

	כלי סינון
	ההבדל בין סינון ומיון:
סינון גורם להצגה אך ורק של אותן שורות בטבלה שמקיימות את קריטריון הסינון (הדגמה - הצגה של בעלי עיניים כחולות בלבד, או מוצרים יקרים בלבד וכו׳).  
מיון – משנה את סדר ההצגה (למשל מהגבוה לנמוך, אלפביתי ועוד), אך כשלעצמו – לא מסתיר שום דבר, והערכים ממשיכים להיות מוצגים במלואם. 
ניתן בהחלט לבצע ביטול או הסרה של סינון (כלומר, העובדה שסיננתי לא גורמת לנתונים להמחק, רק להיות מוסתרים). 

	עקרון עבודה יעילה
	לא מקבעים כשלא צריך! (ומתי צריך? ראו כללים מפורטים לעיל)
אם יש פונקציה לביצוע פעולה, לא יעיל (ומבחינתנו לא תקין) לפעול בחישוב ידני במקומה. למשל: צריך לסכום את התאים A1:A10 ואחת התשובות היא:
=A1+A2+A3+A4+A5+A6+A7+A8+A9+A10
זו תשובה פח אשפה ונזרוק אותה לפח. עבודה יעילה אומרת שבמקרים כאלו נשתמש בפונקציית SUM שהיא הפונקציה היעילה המתאימה לסכימת ערכים ברצף. 

	פונקציית SUM
	הצורך:
סיכום נתונים
המבנה:
=SUM(A1:A10)
כאשר A1 ו-A10 אינם ערכים קבועים; אלא להבהיר שבתוך הפונקציה מזינים את הטווח כולל את התא הראשון בטווח שסוכמים, ואז נקודותיים, ואז את התא האחרון בטווח שסוכמים. 

	פונקציית AVERAGE
	הצורך:
חישוב ממוצע של נתונים (שימו לב ממוצע בלבד, לא חציון או כל ערך אחר). 
המבנה:
=AVERAGE(A1:A10)
כאשר A1 ו-A10 אינם ערכים קבועים; אלא להבהיר שבתוך הפונקציה מזינים את הטווח כולל את התא הראשון בטווח שעבורו מחשבים ממוצע, ואז נקודותיים, ואז את התא האחרון בטווח שעבורו מחשבים ממוצע.

	פונקציית 
MIN
	הצורך:
חישוב הערך המינימלי מבין טווח ערכים שמוזן בפונקציה (הערך הנמוך ביותר הוא זה שהפונקציה פולטת / מציגה כתוצאה). 
המבנה:
=MIN(A1:A10)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים את הטווח באופן שכולל את התא הראשון בטווח שעבורו מחשבים מינימום, ואז נקודותיים, ואז את התא האחרון בטווח שעבורו מחשבים ערך מינימלי.

	פונקציית 
MAX
	הצורך:
חישוב הערך המקסימלי מבין טווח ערכים שמוזן בפונקציה (הערך הגבוה ביותר הוא זה שהפונקציה פולטת / מציגה כתוצאה). 
המבנה:
=MAX(A1:A10)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים את הטווח באופן שכולל את התא הראשון בטווח שעבורו מחשבים ערך מירבי, ואז נקודותיים, ואז את התא האחרון בטווח שעבורו מחשבים ערך מירבי. 

	פונקציית 
COUNT
	הצורך:
הפונקציה יודעת לקבל טווח של תאים ולהחזיר את מספר הערכים המספריים שהפונקציה ספרה בתוך הטווח  (ערכי טקסט הפונקציה הזו לא סופרת / מתעלמת מהם). 
המבנה:
=COUNT(A1:A10)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים את הטווח שכולל את התא הראון בטווח שעבורו מתחילים את ספירת הערכים המספריים, ואז נקודותיים, ואז את התא האחרון בטווח שסופרים. 

	פונקציית
COUNTA
	הצורך:
הפונקציה יודעת לקבל טווח של תאים ולהחזיר את מספר התאים שכוללים ערך כלשהו שהפונקציה ספרה בתוך הטווח (הפונקציה סופרת גם תאים מספריים וגם תאים שכוללים טקסט, כאשר גם רווח נחשב טקסט, אם אתם רואים תא ריק במבחן, מבחינתכם אין בו כלום).
המבנה:
=COUNTA(A1:A10)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים את הטווח שכולל את התא הראון בטווח שעבורו מתחילים את ספירת הערכים, ואז נקודותיים, ואז את התא האחרון בטווח שסופרים. 

	פונקציית
COUNTBLANK
	הצורך:
הפונקציה יודעת לקבל טווח של תאים ולהחזיר את מספר התאים הריקים שהפונקציה ספרה בתוך הטווח (במבחן – תא ריק פשוט מוצג כריק, אין התחכמויות). 
המבנה:
=COUNTBLANK(A1:A10)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים את הטווח שכולל את התא הראון בטווח שעבורו מתחילים את ספירת התאים הריקים, ואז נקודותיים, ואז את התא האחרון בטווח שעבורו סופרים תאים ריקים.
ועוד לשים לב: הקלדת רווח לא נחשבת כתא ריק; הקלדת ״״ לא נחשבת כתא ריק; הקלדת =”” כן נחשבת כתא ריק. 

	
פונקציית 
COUNTIF
	הצורך:
הפונקציה יודעת לקבל טווח של תאים וכן תנאי; ומחזירה (מציגה) כתוצאה את מספר התאים בטווח שעונים לתנאי. 
המבנה:
=COUNTIF(A1:A10,D15)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים את הטווח שבו בודקים את התנאי (החל מהתא הראשון, ואז נקודותיים, ואז התא האחרון בטווח), ואז מזינים פסיק, ואחריו הפניה לתא שכולל את התנאי שכאן הוא D15. במקום להפנות לתא שכולל את התנאי, אפשר לציין את התנאי גם מספרית, אבל אנחנו נפנה לתא עזר כל עוד אפשרי. 
טיפ: אם התנאי הוא ״גדול״ מערך מסוים, או ״קטן״ מערך מסוים (וגם גדול שווה או קטן שווה) הסימן צריך להיות בתוך התא שמגדיר את התנאי. 

	פונקציית AVERAGIF
	הצורך:
הפונקציה יודעת לקבל טווח של תאים, תנאי, וטווח של ערכים; ומחזירה (מציגה) כתוצאה את הממוצע של הערכים באותן השורות שעונות לתנאי (זה קצת מורכב, שווה לראות את התרגול בנושא כדי להבין לעומק). 
המבנה:
=AVERAGEIF(A1:A10,D15,B1:B10)
כאשר A1 ו-A10 אינם ערכים קבועים, אלא נועדו להבהיר שבתוך הפונקציה מזינים קודם כל את הטווח שעליו בודקים את התנאי, החל מהתא הראשון בטווח עד התא האחרון, עם נקודותיים ביניהם, ואז פסיק, ואז מפנים לתא שכולל את התנאי (בדוגמא כאן – D15). אפשר גם לכתוב את התנאי אבל אנחנו נפנה אם אפשרי. ולאחר פסיק נוסף (אחרי התנאי) מזינים את טווח הערכים שעבורו מחשבים ממוצע. כאן בהדגמה המטרה היא לחשב את הממוצע של הערכים בטווח B1:B10 עבור אותן שורות שמקיימות את התנאי D15 בטווח A1:A10. את התאים שעליהם מחשבים את הממוצע לא חובה להגדיר אם הטווח שעליו בודקים את התנאי זהה לטווח שעליו מחשבים ממוצע.
טיפ: אם התנאי הוא ״גדול״ מערך מסוים, או ״קטן״ מערך מסוים (וגם גדול שווה או קטן שווה) הסימן צריך להיות בתוך התא שמגדיר את התנאי.

אם עמודת התנאי והעמודה של הנדרש / תוצאת החישוב זהים, הנוסחה תהיה קצרה יותר ותראה:
=AVERAGEIF(A1:A10,D15)

אני יודע שהסיכום הזה מסובך, אבל זה לאור מורכבות הפונקציה. אם זה סינית, צריך לחזור למערך השיעור המתאים, לפתור כמה תרגילים ואז לחזור לסיכום. 

	







פונקציית IF
	הצורך:
הפונקציה יודעת לקבל תנאי, והגדרה של אופן הביצוע במצב שבו התנאי מתקיים, וכן במצב שבו התנאי לא מתקיים. 
מבנה הפונקציה:
=IF(logical_test,[value_if_true],[value_if_false])
כאשר:
ה-logical_test הוא למעשה התנאי. אם למשל אני רוצה לבדוק האם תא A1 גדול מתא B1 ה -logical_test יהיה A1>B1
ה-value_if_true מגדיר את הפעולה שצריך לבצע במידה והתנאי מתקיים (לאחר הפסיק הראשון). 
ה-value_if_false מגדיר את הפעולה שצריך לבצע במידה והתנאי לא מתקיים.

	פונקציית VLOOKUP
	הצורך:
הפונקציה מקבלת כקלט ערך מסוים, ומחפשת אותו בעמודה הראשונה של טבלה שאליה מפנים. עם איתור הערך, הפונקציה תחזיר ערך מעמודה אחרת באותה טבלה בהתאם להגדרה שאותה נבצע.
מבנה הפונקציה:
=VLOOKUP(lookup_value,table_array,col_index_num,[range_lookup])
כאשר:
ה-lookup_value הוא הערך הספציפי שאותו מחפשים
ה-table_array הוא הטבלה הכוללת שבעמודה הראשונה שלה מחפשים את הערך של ה-lookup_value
 ה-col_index_num הוא העמודה ממנה מחזירים ערך. למשל, את העמודה הראשונה בטבלה היא תעודת זהות, השניה שם והשלישית ציון – ואני רוצה להחזיר את הציון, אז במקום col_index_num ארשום 3
ה-range_lookup הוא הגדרה ל-Excel – האם לדרוש התאמה מדויקת בחיפוש או התאמה מקורבת. אנחנו תמיד נעבוד עם התאמה מדויקת ולכן מבחינתנו בקורס ערך זה תמיד 0. 
אם הפונקציה לא מוצאת את הערך שמחפשים בעמודה הראשונה בטבלה, יוצג הפלט #N/A הסמסטר לא נעשה שימוש בפונקציית IFNA 

	




פונקציית IFNA
	הצורך: מבחינתנו בקורס בסמסטר זה נשתמש בפונקציה רק בשילוב עם VLOOKUP. הפונקציה מאפשרת לייצר פלט שונה מ-#N/A במידה ו-Excel לא מצליח למצוא את הערך שמחפשים ב-VLOOKUP. המבנה של ה-IFNA אם כך, מבחינתנו, תמיד יכלול את הצירוף הבא:
=IFNA(value,value_if_na)
כאשר:
הערך value הוא הערך שעלינו לבדוק אם הוא ריק. למעשה, אצלנו בקורס, ה-value תמיד יהיה פונקציית ה-vlookup כולה (כפי שהוגדרה לעיל). 
הערך value_if_na הוא ההנחייה ל-Excel – מה לבצע/להציג במידה ואכן הערך הוא #N/A (כלומר פונקציית vlookup לא מצאה את הערך שמחפשים). 

	הערה טכנית לגבי כפל ב-% לעומת כפל ב-1 ועוד (או פחות) האחוז
	כאשר ידוע מחיר לפני מע״מ / הנחה / תוספת ורוצים לדעת רק את סכום המע״מ / ההנחה או התוספת, כופלים (את המחיר הבסיסי / הסכום הבסיסי) ב-% וסיימנו למשל: =A14*F35 (הקיבוע תלוי בנתונים!)

כאשר, לעומת זאת, רוצים מחיר אחרי מע״מ / הנחה / תוספת, כופלים (את המחיר הבסיסי / הסכום הבסיסי) ב-1 ועוד (במקרה של תוספת) או אחת פחות (במקרה של הנחה) אותו אחוז.
למשל: אם בתא A14 מחיר לפני מע״מ, ובתא F35 המע״מ, מחיר כולל מע״מ יהיה:
=A14*(1+F35)

אם מדובר בניכוי ולא בתוספת למחיר – נניח בתא A18 מחיר לפני הנחה, ובתא G35 שיעור ההנחה, מחיר המוצר אחרי הנחה יהיה:
=A18 * (1-G35)
ואם רוצים רק את ההנחה:
=A18*G35

זהו טיפ טכני בלבד. תמיד תזכרו לבדוק קיבועים לפי ההגדרות הנפרדות לעיל. 

	ניתוח נתונים – חתירה למטרה Goal Seek 
	יש להכיר את המשמעות התיאורטית של הכלי חתירה למטרה (Goal Seek):
זהו כלי שמאפשר לחשב / לחלץ ערך של משתנה (בתא מסוים) שיוביל לתוצאה רצויה בנוסחה שנשענת עליו, ונמצאת בתא אחר.
למשל: נניח שהוגדר תא שכולל את מחיר המוצר. והוגדרה נוסחה לרווח שנשענת על מחיר המוצר. במצב כזזה, נוכל באמצעות חתירה למטרה לגלות – מה מחיר המוצר שיוביל לרווח מסוים (למשל: בכמה צריך למכור מוצר על מנת שהרווח יהיה 0). 
כדי לפעול באמצעות כלי זה, נדרש:
1. לבנות את הנוסחה המתאימה לפי הצורך (למשל – חישוב הרווח) ולדאוג שהנוסחה תפנה לתא שאותו רוצים לחלץ (כגון – תא המחיר ליחידה). 
2. להשתמש בכלי – גישה דרך: נתונים (Data) >>> ניתוח מה-אם (What if Analysis) >>> חתירה למטרה (Goal Seek).
3. בתפריט שנפתח, יש להגדיר 3 ערכים כדלקמן:
1. הקלט העליון: להפנות לתא שבו קיימת התוצאה המבוקשת (למשל – לתא שבו נמצאת נוסחת הרווח). בצילום המסך להלן, זה תא C222 
2. הקלט האמצעי: לרשום מספרית את התוצאה הרצויה (למשל: אם הרווח הנדרש 0 ירשם בתא האמצעי המספר 0)
3. הקלט התחתון: להפנות לתא שבו קיים הערך שרוצים לגלות – זה שיוביל לתוצאה המבוקשת (למשל – אם המטרה היא לבדוק מה המחיר שיוביל לרווח נתון, הקלט האחרון יפנה לתא המחיר). בצילום המסך להלן, זה תא  E217.
[image: ]
ספציפית בנושא זה, עניין הקיבועים ($( לא רלוונטי (רק צריך לדעת את התאים). 

	ניתוח נתונים – טבלת נתונים Data Table
	יש להכיר את המשמעות של Data Table: 
כלי שמאפשר לכם לייצר טבלה שתבחן את השינויים בתוצאה של נוסחה מוגדרת, על בסיס שינוי במשתנה אחד או שניים (ניתוח רגישות חד מימדי – משתנה אחד, ניתוח רגישות דו מימדי – שני משתנים). 
המשתנה הרלוונטי יכול להיות בשורה / בעמודה.
הנוסחה הרלוונטית לניתוח חייבת להישען על המשתנה לפיו נערך הניתוח. למשל, אם מחשבים NPV לפי מחיר ההון, הנוסחה של NPV חייבת להיות מקושרת למחיר ההון. 
אם מחשבים רווח לפי הכנסה והוצאות, הנוסחה של הרווח חייבת להיות מקושרת להכנסה ולהוצאות. 
יש לזכור את אופן הביצוע:
המיקום הנכון של נוסחת הבסיס
נתונים (Data) >>> ניתוח מה/אם (What if Analysis) >>> טבלת נתונים
לזכור:
תא קלט לשורה – Row Input Cell – בשורה הראשונה בתפריט של טבלת נתונים: רלוונטי כשהערך המנותח נמצא בשורה הראשונה (אופקי) בטבלת ניתוח הרגישות, והוא יפנה למשתנה הרלוונטי בנתוני הבסיס
תא קלט לעמודה – Column Input Cell – בשורה השניה בתפריט של טבלת נתונים: רלוונטי כשהערך המנותח נמצא בעמודה הראשונה (אנכי) בטבלת ניתוח הרגישות, והוא יפנה למשתנה הרלוונטי בנתוני הבסיס

	טבלאות ציר – Pivot Tables 
	בהחלט ייתכנו שאלות תאוריה / היגדים לגבי הנושאים הטכניים לרבות טבלאות ציר. לכן, באופן כללי (מילולית) צריך לדעת שהמשמעות הכללית של טבלאות ציר (Pivot Tables): ביצוע חיתוך / סיכום / חלוקת נתונים לפי הגדרות שונות בלחיצת כפתור.
כך למשל, אם יש לי טבלת מכירות מאד ארוכה ומפורטת, ואני רוצה לייצר מתוכה טבלה תמציתית שתסכם מכירות לפי חודשים – Pivot יכול לעזור מאד. 
אם יש לי טבלת זמני הגעה של רכבות, ואני רוצה לייצר מתוכה טבלה תמציתית שתציג בכל תחנה מה זמן האיחורים הממוצע של רכבות – Pivot יכול לעזור מאד. 
הגדרות בסיסיות – שורה, עמודה, ופונקציות ביצוע בסיסיות

חשוב מאד להכיר גם תיאורטית וגם פרקטית את כל השדות בהגדרות של ה-Pivot: 
הגדרת Column (עמודה, וחשוב לזכור ש-Column הוא עמודה): גרירה / הגדרה של משתנה ב-Column מובילה לכך שערכי המשתנה יהוו עמודות שונות. למשל, אם גררתי ל-Column את Months שמייצג את חודשי השנה, העמודות יהיו ינואר, פברואר, מרס וכן הלאה.
הגדרת Rows: גרירה / הגדרה של משתנה ב-Rows (שורות, וחשוב לזכור ש-Rows זו שורה) מובילה לכך שערכי המשתנה יהוו שורות שונות. למשל, אם גררתי ל-Rows את המשתנה ״צבעים״ השורות יהיו צבעים שונים (כגון ירוק, חום, צהוב וכיוצא בזה). 
הגדרת Values: גרירה / הגדרה של משתנה ב-Values: מובילה להגדרת הערכים שיוצגו בטבלת ה-Pivot עצמה (לא בכותרות של השורה; לא בכותרות של העמודה; אלא הערכים עצמם, וצריך לזכור ש-Values זה ערכים). למשל, אם אגרור או אסמן ב-Values את המשתנה ״שכר״, הערכים שיוצגו בתוך התיבה עצמה יהיו ערכי שכר. אם אגרור או אסמן ב-Values את המשתנה מכירות, הערכים שיוצגו בתוך הטבלה עצמה יהיו נתוני המכירות. 
אין צורך להגדיר/לדעת: את תיבת ה-Filters בהקשר ל-Pivot. 
במלים אחרות, ברמת היישום, צריך להכיר Columns, Rows, Values ברמת ה-Pivot וכן את משמעותו התיאורטית. 
ראו פירוטים לאחר טבלת מיקוד זו, המציגים הדגמה של הכלי. 
[image: ]
זו הדגמה להגדרת Pivot. היא מובילה לכך שבשורות השונות יוצגו מוצרים שונים, בעמודות השונות יוצגו איזורים שונים, והערכים בטבלה עצמה הם ערכי מכירות. 



ב ה צ ל ח ה ! ! !


הבהרות נוספות [ריכוז שאלות סטודנטים מהסמסטר הנוכחי וקודמו, לאו דווקא בהקשר למיקוד עצמו, אלא בהיבט תהליך ההכנה בכללותו]:

1. באתר הקורס תמצאו ברגע זה 3 מבחנים עם פתרונות מפורטים מאד לכל שאלה. התחילו מהם. בהמשך נעלה שאלונים נוספים עם פתרון סופי בלבד. למרות שתבוצע השתדלות להעלות את השאלונים החדשים והרלוונטיים ביותר, אם אתם נתקלים בשאלה מוזרה / על חומר שלא נלמד במפגשים שלנו / לא נכלל במיקוד – אין מה להילחץ. אם זה לא במיקוד, זה לא יישאל. 
2. לאתר הקורס העליתי / אעלה הקלטות נוספות; הקלטות אלו הן הקלטות רשות מבחינתי, של תגבורים, שעות קבלה והסברים מהסמסטרים הקודמים. אין שום חובה לצפות / ללמוד מהם ספציפית; אבל לאלו מביניכם שחשים בשלב מסוים שהם רוצים הסבר ממרצה (לא רק הסבר כתוב) לגבי שאלות ונושאים עיקריים מחומרי הלמידה – השירות הזה למענכם, לפי שיקול דעתכם. 
3. בחלק א, שכולל 30 נק׳ – 6 שאלות אמריקאיות, כתבתי ״בנושא התמצאות בסיסית באקסל״. בגדול, הכוונה היא לשאלות מושגיות, כאלו שכוללות הגדרות ואינן מלוות בנתונים / טבלאות. זאת, לעומת חלק ב, שהוא החלק המרכזי – ובו רוב השאלות מתחילות בטבלת נתונים, ואז שאלות שונות על פונקציות, חישובים וכן הלאה. 
4. כתבת ״יש להמנע מקיבועים מיותרים״. בנוסף, בשיעורים כתבת שצריך לעבוד בצורה יעילה. למה הכוונה? למען הסר ספק, הכוונה היא ששאלות יכולות להיות מ-2 סוגים:
1. השאלות הנפוצות ביותר – מציגים לכם טבלה, מציגים משימה (לחשב סיכום, ערכים, מציאת נתונים...) ומבקשים מכם לבחור בנוסחה המתאימה לשם כך. הנוסחה שבה נבחר צריכה להיות כזו שלא תכלול קיבוע ($) במידה והדבר איננו נדרש. נניח למשל, שאני שואל שאלה פשוטה: איך נסכם ערכים בתאים A1:A10. התשובה שתסמנו צריכה להיות =SUM(A1:A10) ואם תהיה תשובה נוספת של =SUM(A$1:A$10) אין לסמן אותה. וגם תשובה כגון =A1+A2+A3+A4+A5..+A10 לא תסומן
2. שאלות פחות נפוצות אבל אפשריות – מציגים לכם טבלה, מציגים משימה, ורושמים ״אילו מבין הרישומים הבאים יובילו לתוצאה מספרית נכונה״. אז בדוגמה לעיל של 2א שלושת האפשרויות שהוצגו נכונות.
3. בקצרה: אם אני שואל איזו אפשרות תוביל לתוצאה מסוימת – אני לא דורש יעילות. כל סימון שמוביל לתוצאה המספרית המתאימה הוא סבבה. אם אני שואל באופן כללי, איזו נוסחה תירשם / איזו נוסחה עליכם לרשום – אני בעצם מבקש שתפעלו בצורה הנכונה, היעילה, כמו שלמדנו כל הזמן. 
5. תזכורת: בינה מלאכותית וגרפים – לא בחומר בכלל. 
6. שי – אתה הגדרת היטב שלמידה מהמחברת היא החיונית ביותר מבחינת נושאים, רמת השאלות וכן הלאה (לצד המבחנים לדוגמה כמובן). האם זה אומר שאין ערך בסקירת סיכומיה סילה ו/או תרגול מתוכה?
תשובתי היא: הסילה היא ברמה בסיסית, כי מבחינתנו היא נועדה לתמרץ סטודנטים ללמוד גם תוך כדי סמסטר, ובגלל שהנושא הוא טכני, העדפנו לשאול שאלות בסיסיות. זה אומר שהסילה יכולה בעיקרון לעזור בשלב הזה, של ההכנה הסופית לבחינה, לסטודנטים בשני הקשרים:
1. אם הלכתי לאיבוד, ואני חייב משהו שיעודד אותי ויתן לי בסיס יותר לאט / תמציתי לפני שאני צולל לעומק – הסילה יכולה לעזור.
2. הסילה כן יכולה לעזור בהקשר להגדרות בסיסיות / טכניות (בעיקר בכל מה שקשור ל״30% של שאלות בסיסיות והתמצאות״).  בכל מקרה, גם בנושא זה, חשוב לעבור על המיקוד שהוא הקובע והמעודכן ביותר. 
3. בשורה התחתונה: אם אני כאן על זה, אם אני כן על החומר, עדיף למען הסר ספק בשלב הזה, יומיים לפני המבחן – סקירת מחברת, סקירת מיקוד, מבחנים וזה הכל. 
7. שאלות בנושא Pivot בהחלט יכולות להיות תיאורטיות – כלומר מה מטרת הפיבוט, באילו מצבים נשתמש בו (בהקשר לסיכום / חיתוך / תמצות טבלת נתונים קיימת), וגם מעשיות מבחינת – אילו ערכים / משתנים נגרור להגדרות השונות של ה-Pivot ברמת Rows, Columns, Values – כאשר בהקשר לשאלות מעשיות אלו, ראו בעמוד הבא שני סגנונות אפשריים לשאלות כאמור. 

8. הדגמה לשאלות יישומיות בנושא Pivot:

